Maar dankie tog dis ook agter die rug en jou volgende salaristjek is reeds in die bank. Die lewe is terug na normaal, of hoe? Maar dink eers ’n slag mooi voor jy weer die winkels en restaurante invaar.
En die goeie nuus is: As jy op ’n webskakel kan klik, kan jy geldslim wees. Deesdae is so baie webtuistes gemik op wenke vir ’n spaarsame lewe, die keuse kan jou oorweldig. Ons maak dit maklik.
Koop dit in grootmaat wanneer dit op uitverkoping is – so sal jy jou rande rek. Dié webtuiste verdeel die opgaring in vier fases, wat dit makliker maak om by te hou met jou plan.
Die nuttige webtuiste het ook ’n kosvoorraadberekenaar wat jy kan gebruik om te raam hoeveel kos julle nodig het, gegrond op die getal gesinslede en hul ouderdom.
Kruideniersware kan ’n groot hap uit jou begroting vat, veral as jy nie baie tyd het om winskopies te soek nie. Dié webtuiste – wat deur Jazmin, oftewel Frugality Girl, bestuur word – deel heerlike sakpas resepte gemik op besige ouers.
As jy wil bespaar deur jou leefstyl ’n bietjie in te perk, is Cents + Order die perfekte aanlyn gids om jou aan die gang te kry.
Die blog word bestuur deur ’n enkelma van drie wat haar gesin onderhou deur as rekenmeester te werk.
Sy is dus al heel gekonfyt daarin om ’n veeleisende werk en gesinslewe te balanseer terwyl sy haar rande rek.
Die wenke is in pas met huidige vraagstukke in die land, soos die Kaap se waterkrisis en die heersende ekonomiese klimaat.
Nog ’n pluspunt is dat enige produk wat op die webtuiste bemark of aanbeveel word op eie bodem verkoop word.
En ook hoe om dit wat jy besit te versorg en in stand te hou sodat jy niks onnodig hoef te vervang weens die een of ander foutjie of nalatigheid nie.